

Allmennlegeforeningen

Norsk forening for allmennmedisin

Norsk samfunnsmedisinsk forening

Leger i samfunnsmedisinsk arbeid

Norsk barnelegeforening

Norsk barne- og ungdomspsykiatrisk forening

Deres ref.:  Vår ref.: 17/4949 Dato: 12.9.2017

**Høring – Endring i forskrift om kommunenes helsefremmende og forebyggende arbeid i helsestasjons- og skolehelsetjenesten**

Helse- og omsorgsdepartementet har sendt på høring forslag om endring i forskrift om kommunenes helsefremmende og forbyggende arbeid i helsestasjons- og skolehelsetjenesten.

Forslaget til ny forskrift om helsestasjons- og skolehelsetjenesten er en oppfølging av blant annet Stortingsmelding nr. 26 (2014-2015) om fremtidens primærhelsetjeneste, med påfølgende endringer i lov om kommunale helse- og omsorgstjenester. Forslaget er i hovedsak tydeliggjøring av gjeldende rett.

I forslaget til ny forskrift om helsestasjons- og skolehelsetjenesten er det tatt inn i formåls­paragrafen at tjenesten skal bidra til å avdekke vold, overgrep og omsorgssvikt, samt å fremme sosial likhet i helse. Det foreslås i bestemmelsene om innholdet i helsetasjons­tjenesten i § 6 og innholdet i skolehelsetjenesten i § 7, krav om at tilbudet skal inneholde kartlegging for å avdekke risiko for fysiske og psykiske vansker/problemer, skjevutvikling, herunder ha særlig oppmerksomhet på å forebygge, avdekke og avverge vold, overgrep og omsorgssvikt, og sørge for tilbud om nødvendig oppfølging og hjelp.

Høringsinstansene bes særskilt om å komme med innspill på om det eventuelt bør presiseres en plikt i forskriften om at helsestasjons- og skolehelsetjenesten må knytte til seg spesifikk kompetanse, som for eksempel lege, fysioterapeut, jordmor og helsesøster.

Les mer på Helse- og omsorgsdepartementets sider:

<https://www.regjeringen.no/no/dokumenter/horing---forslag-til-forskrift-om-kommunens-helsefremmende-og-forebyggende-arbeid-i-helsestasjons--og-skolehelsetjenesten/id2570266/>

Dersom høringen virker relevant, bes det om at innspill sendes til Legeforeningen innen

**15. november.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer.**

Med hilsen

Den norske legeforening

Ingvild Bjørgo Berg

Helsepolitisk rådgiver

|  |  |
| --- | --- |
|  |  |

|  |  |
| --- | --- |
|  |  |